На основу члана 43. став 1. Закона о Влади ( „Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), члана 62. Закона о државној управи („Службени гласник РС”, бр. 79/05, 101/07, 95/10, 99/14, 30/18 – др. закон и 47/18) и члана 25. став 1. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС”, 81/07 – пречишћен текст, 69/08, 98/12 и 87/13),

Влада доноси

О Д Л У К У

о образовању Кooрдинaциoнoг тeлa зa сузбиjaње сивe eкoнoмиje

 1. Образује се Кooрдинaциoнo тeло зa сузбиjaње сивe eкoнoмиje (у даљем тексту: Координационо тело).

 2. Задатак Координационог тела је да координира рад органа државне управе и усмерава активности које се односе на припрему, ревизију и имплементацију Националног програма за сузбијање сиве економије, са пратећим акционим планом (у даљем тексту: Национални програм), као и извештавање о спроведеним активностима.

3. У Координационо тело именују се:

за председника:

- Синиша Мали, министар финансија;

за заменика председника:

- Бранислав Недимовић, министар пољопривреде, шумарства и водопривреде;

за чланове:

 1) проф. др Зорана Михајловић, потпредседник Владе и министар грађевинарства, саобраћаја и инфраструктуре,

 2) др Расим Љајић, потпредседник Владе и министар трговине, туризма и телекомуникација,

 3) Бранко Ружић, министар државне управе и локалне самоуправе,

4) Зоран Ђорђевић, министар за рад, запошљавање, борачка и социјална питања,

 5) Нела Кубуровић, министар правде.

 За секретара Координационог тела именује се Ана Јовић, Министарство финансија.

У раду Координационог тела могу да учествују, по позиву, стручњаци из различитих области, као и представници других органа, када се расправља о темама из њиховог делокруга.

 4. Координационо тело о свом раду извештава Владу на сваких 90 дана.

Извештавање се врши и пружањем, односно достављањем потребних података и информација имплементационој групи Министарске групе 3 - „Пружање бољих јавних услуга” Координационог тела за припрему и праћење реализације Акционог плана за спровођење Програма Владе, које је образовано Одлуком о образовању Координационог тела за припрему и праћење реализације Акционог плана за спровођење Програма Владе („Службени гласник РС”, број 88/17).

Извештавање у смислу става 2. ове тачке је задатак овлашћеног представника Министарства финансија, који је одређен овом одлуком.

 5. Образује се Стручна група Координационог тела зa сузбиjaње сивe eкoнoмиje (у даљем тексту: Стручна група), са задатком да припремa ревизију Националног програма и акционих планова, да прати и координира његово спровођење, као и да припрема извештаје Координационог тела из тачке 4. став 1. ове одлуке.

 6. У Стручну групу именују се:

 за координатора:

 - Драгана Илић, шеф јединице за конкурентност и дигитализацију, Национална алијанса за локални економски развој (у даљем тексту: НАЛЕД);

 за чланове:

 - Милош Поповић, шеф Кабинета председника Владе,

- Радомир Илић, државни секретар у Министарству правде,

- Зоран Касаловић, државни секретар у Министарству државне управе и локалне самоуправе,

- Бојана Тошић, вршилац дужности директора Републичког секретаријата за јавне политике,

- доц. др Саша Трандафиловић, вршилац дужности помоћника министра за рад, запошљавање, борачка и социјална питања – Сектор за економско – финансијске послове,

 - Лидија Стојановић, помоћник министра трговине, туризма и телекомуникација и главни тржишни инспектор,

 - Драгана Марковић, директор Пореске управе,

- Милош Томић, вршилац дужности директора Управе царина,

 - Владимир Ребић, директор полиције – Министарство унутрашњих послова,

- др Миладин Ковачевић, директор Републичког завода за статистику,

- Небојша Табаковић, главни саветник, помоћник начелника Одељења у Управи за супротстављањe тероризму и организованом криминалу у Безбедносно-информативној агенцији,

 - др Драган Демировић, вршилац дужности помоћника министра финансија, Сектор за фискални систем,

 - Нинослав Кекић, вршилац дужности помоћника директора Републичког секретаријата за јавне политике,

- Душан Вучковић, помоћник министра привреде,

- Марија Кујачић, Канцеларија за информационе технологије и електронску управу,

- Никола Алтипамарков, члан Фискалног савета,

 - Јелена Бојовић, директор за регулаторну реформу, НАЛЕД,

 - Милица Стефановић, директор за комуникације и развој, НАЛЕД,

 - чланови Савеза за фер конкуренцију.

У раду Стручне групе Координационог тела могу да учествују, по позиву, стручњаци из различитих области, као и представници других органа, када се расправља о темама из њиховог делокруга.

Смернице за рад Стручној групи даје Координационо тело.

 7. Стручну и административно-техничку подршку раду Координационог тела пружа министарство надлежно за послове финансија.

 8. Стручну и административно-техничку подршку раду Стручне групе, пружају Републички секретаријат за јавне политике и НАЛЕД.

 9. За известиоца из става 2. тачке 4. ове одлуке одређује се др Драган Демировић, вршилац дужности помоћника министра финансија.

10. Чланови Координационог тела и Стручне групе немају право на накнаду за рад у Координационом телу и Стручној групи.

 11. Ова одлука ступа на снагу осмог дана од дана објављивања у „Службеном гласнику Републике Србије”.

05 Број:02-633/2019-1

У Београду, 24. јануара 2019. године

В Л А Д А

 ПРЕДСЕДНИК

 Ана Брнабић, с.р.